Μάρτιν Νοβοσέλατς

Ο Μάρτιν Νοβοσέλατς (κροατικά: Martin Novoselac, γεννήθηκε 10  Οκτωβρίου 1950) είναι πρώην Γιουγκοσλάβος (από τη Κροατία) πρώην ποδοσφαιριστής, 4 φορές διεθνής με την ομάδα της Γιουγκοσλαβίας.

Θεωρείται ίσως ο καλύτερος ξένος αμυντικός (θέση λίμπερο) που έχει αγωνιστεί με τον Ολυμπιακό Πειραιώς, από τον οποίο αποκτήθηκε το 1979 και φόρεσε τη φανέλα του επί τρία χρόνια.

Άψογος στην οργάνωση της άμυνας και άριστος στην προώθηση του παιχνιδιού, κατέκτησε το πρωτάθλημα Ελλάδας όλες τις χρονιές που αγωνίστηκε με τους Ερυθρόλευκους (1980, 1981, 1982), όπως και ένα κύπελλο (1981). Την τριετία της θητείας του μετείχε σε 102 αναμετρήσεις πρωταθλήματος (συνυπολογίζεται ο αγώνας μπαράζ του 1980 με τον Άρη), απουσιάζοντας μόλις σε δύο (η μία το επίσης νικηφόρο μπαράζ του 1982 με τον Παναθηναϊκό). Χαρακτηριστικό είναι ότι οι πρώτες 101 από αυτές υπήρξαν συνεχόμενες. Σημείωσε 3 τέρματα με τον Ολυμπιακό και το προσωνύμιο του υπήρξε «Μπεκενμπάουερ των φτωχών».

Εξωτερικοί σύνδεσμοι 
 Μάρτιν Νοβοσέλατς

Κροάτες ποδοσφαιριστές
Γιουγκοσλάβοι ποδοσφαιριστές
Ποδοσφαιριστές Ολυμπιακού Πειραιώς
Αμυντικοί ποδοσφαιριστές
Ποδοσφαιριστές Εθνικής Γιουγκοσλαβίας
Ξένοι ποδοσφαιριστές στην Ελλάδα 
Ποδοσφαιριστές Ντιναμό Ζάγκρεμπ
Ποδοσφαιριστές Βοϊβοντίνα Νόβι Σαντ
Ποδοσφαιριστές ΗΝΚ Τσιμπάλια
Προπονητές ποδοσφαίρου ΗΝΚ Τσιμπάλια
Προπονητές ποδοσφαίρου Εθνικής Κροατίας U19
Προπονητές ποδοσφαίρου Εθνικής Κροατίας U21